A parókia konyhájából: augusztus 2015
Sertéstokány már van a blogon, gombás is ugyanott. Itt annyi a különbség, hogy zsemlegombóccal tálaltam. Ennek a receptje meg a savanyú tüdőnél található. Annyiban más itt, hogy egy csokor vágott petrezselymet is adtam hozzá.
Most, hogy elmúlt Szent István ünnepe, elgondolkodtam azon, hogy mit tennék, ha én lennék a miniszterelnök. Sok, fontos kormányzati döntést kellene meghoznom, de biztos, hogy az elsők között tiltanám meg a vegykezelt citrusfélék behozatalát az országba. Mégiscsak nonszensz, hogy vagy le kell mondanunk a normális ízesítésű túrós lepényről, vagy pedig méregdrágán kell beszereznünk a kezeletlen citromot, ha egyáltalán találunk olyat. És mi lesz a püspökkenyérrel cukrozott narancshéj nélkül? Ez persze senkit sem érdekel, csak a GDP meg az olajárak!
Másodikként a vaníliarúd árát 50 forintban mérsékelném. Elhiszem én, hogy csak egy napig virágzik, és hogy kézzel kell beporozni, meg hogy meg fél évig érlelik, de így volt ez az átkosban is, mégsem kellett aranyáron megvenni. Már ha kapunk, mert ebben a kis faluban nincs is. Ahol meg van, ott 400 forint egy rúd. A gyerekeink úgy nőnek fel, hogy nem ismerik a rendes madártejet, mert csak vanilin cukrot tudunk beletenni. Tudom én, hogy nem egészséges, mert tejet, tojást, cukrot, egyes receptekben fehér lisztet is tartalmaz, de kit érdekel. Finom, és kész.
Más ötlet? 2 megjegyzés:
A húst, rizst, tojást, sót, borsot összekeverem, vizes kézzel gombócokat formázok belőle, és annyi forró, sós vízben teszem fel főni, hogy éppen ellepje. Amikor megpuhult, akkor leöntöm róla a levet, ráöntöm a paradicsomszószt, és egy kicsit összeforralom. Hasábra vágott főtt krumplit adok hozzá, persze többet, mint amennyi a képen van. A gombócok maradék levében tésztát főzök, és van egy kis levesünk.
Különleges erdélyi mustáros meggybefőttet készítettem júliusban. A recept itt olvasható. Húsok mellé ajánlja a szakácskönyv, de másként próbálkoztam. Hozzávalók: 1 fél literes mustáros meggybefőtt
A húst gyengén megsóztam, kicsit állni hagytam, majd egy kivajazott jénai tál aljára helyeztem, és a befőttlevet aláöntöttem. Vajdarabkákkal megszórtam és rátettem a fedelét.
Bibliás elmélkedés: A Szeptemberi csirkesült volt az első bejegyzésem a blogban. A bibliás elmélkedése egészen ide illik, mert a mustár és a meggy is szokatlan párosítás, mint az alma és a hagyma, de idővel összeérnek az ízek, és szépen harmonizálnak egymással. Ezt írtam akkor:
-Mit is jelent hűségesnek lenni Jézus Krisztushoz? Azt, hogy hallgatjuk a tanítását az istentiszteleten, olvassuk a Bibliát, és megtartjuk. Meg-éljük a megértett Igét.
Valójában csak a mélyhűtőben lévő maradék áfonyát akartam elsütni valahogy, de olyan finom lett a bólé, hogy máskor is el fogom készíteni.
2 dl gyümölcstea
1 evőkanál rum, vagy 2 evőkanál sütő szeszesital
Az áfonyát egy kis cukros vízben megfőzzük, leszűrjük. Közben meghámozzuk és kockára vágjuk a barackot. Megfőzzük a teát, én erdei gyümölcsöt használtam most. Langyosan összekeverjük az összes hozzávalót, majd legalább 2 órára hűtőbe tesszük. Tálaláskor megszórjuk egy kis szeletelt mandulával.
Már nálam nyílt ki!
Hasonló a sertéstokányhoz, de mégis más.
1/2 kg tisztított zöldbab
A hagymát kockára vágjuk, és megdinszteljük az olajon. A lábast levesszük a tűzről, és beletesszük a kockára vágott húst és a babérlevelet. Annyi vizet öntünk rá, hogy félig legyen az edény. Sózzuk, borsozzuk, Amikor már majdnem puha a hús, akkor hozzáadjuk a zöldbabot is, egyszer-kétszer megkeverjük, és készre főzzük. Végül gazdagítjuk egy-két kanál tejföllel. Itt tarhonya a köret.
Bibliás elmélkedés helyett egy szép verset ajánlok olvasásra hiszen augusztus 20-án hálát adunk az új kenyérért.
Kárász Izabella: Hálaadás
Hogy annyi vész után Te vagy a menedékünk.
minthogy velünk járva vigyázod életünk,
megáldod a munkás, kérges két tenyerünk..
Beléd veti hitét az özvegy és árva.
Boldogan mondjuk el, és dicsérünk Téged:
nyugodt az életünk, Lelked megbékéltet.
Miért is csüggednénk, inkább hálát adunk,
hisz veled rossztól csak megszabadulunk.
Nem jöhet oly veszély, hogy ne segíts rajtunk,
ne is maradjon hát soha néma ajkunk.
Hirdessük szerteszét: csodás, szent reménység,
hogyha Benned hiszünk, eloszlik a kétség.
Csak a hit marad meg, s a szeretet éltet,
mely nélkül sohasem láthatunk meg Téged.
Köszönjük, ó, Urunk, hogy reánk gondolva
eljuttatsz egykoron dicső országodba!
Fel, fel ti boldogok, akik hisztek benne!
Ne legyen közöttünk, ki hálás ne lenne!
Mert irgalma örök, megtartása csodás,
zengjük mindnyájan ma a hála himnuszát!
Linkajánlót készítek. Szeretném kérni, hogy akiknél fenn van a linkem, azok dobjanak egy megjegyzést, vagy írjanak, bár többnyire érzékelem az irányítóközpontban. Ha valaki erre fel szeretne engem is ajánlani, akkor is jelezze, legyen szíves, hogy senki se maradjon ki. Köszönöm.
Levendulás, rózsaszirmos csoki
Róza kérdésére módosítottam a címet. Egy olyan listát szeretnék összeállítani, és közzétenni a blogom oldalsávjában, amelyen az általam ajánlott blogcímek vannak.
Ismét gyerekhét és jobbnál jobb sütemények érkeztek. Mindjárt az első napon háromféle is. Néger szelet, linzer és almás lepény. Bálint Józsefné Marika a lányával készítette őket, mint a túrótortát is. "A jókedvű adakozót szereti és gazdagon megáldja az Isten" (2.Korinthus 9.7)